Пряшовскый литературный сполок

Пряшовскый литературный сполок, оригиналнов назвов Литературное заведеніе пряшевское, (1850–1853) — быв первый литературный сполок подкарпатскых Русинох, основаный Александром Духновичом.Ivan Pop

Замѣряня и выдавательска чинность сполку были сформулованы в Духновичовых словах, же „заведение“​​ „возникло под покровительством Его преосвященства Архиерея Пряшевского, Пана Осифа Гаганця з такым цѣлем, жебы про​​ освѣту русинского народа​​ ужыточны книжочкы ся выдавали, жебы тот народ поступно ку читаню и благородным наукам привыкав и даколи до блаженѣйшого ставу ся достав“.Кветослава Копорова

В планах сполку было створѣня властной печатнѣ з кириличныма буквами и выдаваня литературного часопису. Сполок фунговав понад три рокы, коли Мадярске кральовство было под штатариов, нарядженов габсбургсков имперсков администрациов, але так и не достав официалну регистрацию. Наперек тому зыскав широкый вплыв не лем меджи русинскыма писателями, але ай словацкыма и чешскыма. Членами сполку были Русины Адолф и
Виктор Добрянскы, Антон Рубий, Александер Павлович, Андрей Балудянскый, Николай Нодь; зоз Словакох — Богуслав Носак Незабудов и его брат Богумил Носак, Петер Келлнер-Гостинскый, Ян Андращик; зоз Чехох были переважно литературны урядникы, посланы контроловати чинность сполку. Хоть и не удало ся реализовати идею властной печатнѣ и литературного часопису,але сполок выдав 12 робот, меджи котрыма были первы русинскы литературны алманахы (Поздравленіе русиновъ на годъ 1851, 1852), первый русинскый календарь (Мѣсяцесловъ для угорскихъ русиновъ на годъ 1854), дѣла А. Духновича (Краткій землеписъ для молодыхъ русиновъ, 1851) и его найпопуларнѣйшый молитвеник (Хлѣбъ души или набожныя молитвы и пѣсни восточныя церкви православныхъ христіанъ, 1851). Сполок быв заказаный имперскым декретом з року 1953, але за резултаты его чинности тогочасны литературны експерты клали го в еден ряд з такыма славянскыма организациями, як Матица чешска, Матица сербска и польске выдавательство Ossolineum (Львов).

 Жерела и одказы 



 Референции 

Катеґорія:Русиньскы орґанізації